***Proiect***

|  |
| --- |
| **REPUBLICA MOLDOVA**CONSILIUL RAIONAL ŞTEFAN VODĂ |



**DECIZIE nr. \_\_\_\_\_**

**din \_\_\_\_\_ august 2016**

 Cu privire la stabilirea taxelor lunare de instruire

în școlile de arte din raionul Ştefan Vodă şi filialele

acestora, pentru anul de studii 2016-2017

Aferent demersului direcţiei cultură, tineret, sport şi turism nr. 74 din 21.07.2016;

În conformitate cu prevederile Hotărârii Guvernului nr. 450 din 16.06.2011 pentru aprobarea Regulamentului privind modul de încasare a taxei pentru instruirea în şcolile de muzică, artă şi artă plastică şi ordinul Ministerului Culturii nr.196 din 23.08.2011 cu privire la aprobarea Regulamentului şcolilor de muzică, arte şi arte plastice,

În baza art. 43 al. (2) şi art. 46 din Legea nr. 436-XVI din 28.12.2006 privind administraţia publică locală, Consiliul raional Ştefan Vodă **DECIDE:**

1**.** Se aprobă taxa lunară de instruire în Şcoala de arte din s. Olănești, începând **cu 01 septembrie 2016**, *după cum urmează*:

|  |  |  |  |  |
| --- | --- | --- | --- | --- |
| Pian | - 110,00 lei |  | Artă plastică | - 90,00 lei |
| Acordeon, baian | - 100,00 lei |  | Coregrafie | - 90,00 lei |
| Instrumente cu coarde  | - 100,00 lei |  | Instrumente aerofone | - 90,00 lei |
| Artă teatrală | - 90,00 lei |  | Canto | - 100,00 lei  |

2**.** Se aprobă taxa lunară de instruire în Şcoala de arte „Maria Bieşu” din or. Ştefan Vodă şi filialele ei, începând cu **01 septembrie 2016**, *după cum urmează*:

|  |  |
| --- | --- |
| Pian | 180,00 lei |
| Instrumente cu coarde (vioară, chitară, ţambal, contrabas) | 160,00 lei |
| Acordeon, baian | 160,00 lei |
| Canto | 160,00 lei |
| Coregrafie | 170,00 lei |
| Arte plastice | 125,00 lei |
| Arta actorului | 125,00 lei |
| Instrumente aerofone | 160,00 lei |
| Pictor-modelier | 125,00 lei |
| ***în filiale (sate)*** |  |
| Acordeon, baian | 120,00 lei |
| Arte plastice | 90,00 lei |
| Instrumente aerofone | 120,00 lei |
| Instrumente cu coarde (vioară, chitară, ţambal, contrabas) | 120,00 lei |
| Coregrafie | 90,00 lei |

3. Sunt scutiţi integral de taxa pentru instruire copiii orfani (de ambii părinţi), cei care cresc în case de tip familial, cei aflaţi sub tutelă, şi cei ce primesc indemnizaţii sociale, dacă în şcoala de arte învaţă elevi din familii cu patru şi mai mulţi copii, plata pentru instruirea primului copil se achită în întregime, iar pentru ceilalţi copii în mărime de 50 la sută din cuantumul taxei.

4**.** Taxa pentru instruire se plăteşte până la data de 10 a lunii curente, cu excluderea ei pe durata vacanţei de vară.

5. Controlul executării prezentei decizii se pune în sarcina dlui Vasile Gherman, vicepreşedintele raionului Ştefan Vodă.

6**.** Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Școlii de arte „Maria Bieşu” din or. Ștefan Vodă;

Şcolii de arte din s. Olănești;

Prin publicare pe pagina web și Monitorul Oficial al Consiliului raional Ștefan Vodă.

**Preşedintele şedinţei:**

**Secretarul Consiliului raional Ion Ţurcan**